CELEX: 52018JC0009
Language: sk
Date: 2018-05-02
Title: Spoločný návrh ROZHODNUTIE RADY o pozícii, ktorú má Únia prijať v Asociačnej rade zriadenej Euro-stredomorskou dohodou o pridružení Európskych spoločenstiev a ich členských štátov na jednej strane a Tuniskou republikou na druhej strane, pokiaľ ide o schválenie dokumentu: „Posilnenie privilegovaného partnerstva EÚ – Tunisko: strategické priority v rokoch 2018 – 2020“.

EURÓPSKA KOMISIA
            V Bruseli2. 5. 2018
            JOIN(2018) 9 final
            2018/0120(NLE)
            Spoločný návrh
            ROZHODNUTIE RADY
            o pozícii, ktorú má Únia prijať v Asociačnej rade zriadenej Euro-stredomorskou dohodou o pridružení Európskych spoločenstiev a ich členských štátov na jednej strane a Tuniskou republikou na druhej strane, pokiaľ ide o schválenie dokumentu: „Posilnenie privilegovaného partnerstva EÚ – Tunisko: strategické priority v rokoch 2018 – 2020“.
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               V rámci revidovanej európskej susedskej politiky (ESP)
                  1
               , ktorá bola prijatá v novembri 2015, sa stanovuje nový rámec na vymedzenie dvojstranných vzťahov s partnerskými krajinami. V prípade Tuniska sa tento nový postoj vyjadruje v dokumente „Posilnenie privilegovaného partnerstva EÚ – Tunisko: strategické priority na obdobie 2018 – 2020“, ktorý predstavuje základný referenčný prvok na účely dosiahnutia dohody o obmedzenom počte cielených politických priorít na obdobie 2018 – 2020.
            
            
               Konzultácie s Tuniskou republikou sa začali v októbri 2017. Tento prístup je v súlade s novou Globálnou stratégiou pre zahraničnú a bezpečnostnú politiku Európskej únie
                  2
               , ktorú v júni 2016 predložila vysoká predstaviteľka.
            
            
               EÚ a Tunisko sa dohodli, že budú spolupracovať na príprave dokumentu, v ktorom sa vymedzia „strategické priority“ na účely posilnenia ich privilegovaného partnerstva. Toto partnerstvo je dôkazom jedinečnosti a dynamickosti dvojstranných vzťahov medzi Tuniskom a EÚ. Tieto strategické priority majú za cieľ opätovne potvrdiť túto jedinečnosť a reflektovať spoločnú ambíciu prehĺbiť dvojstranné vzťahy vo všetkých oblastiach a prispieť tak k budovaniu čoraz užšieho vzťahu medzi Tuniskom a európskym priestorom. Tieto priority sa zakladajú na päťročnom pláne (2016 – 2020) rozvoja Tuniska a spoločnom oznámení vysokej predstaviteľky Komisie z 29. septembra 2016 nazvanom „Posilnenie podpory EÚ pre Tunisko“. Uvedený dokument poslúži aj ako referencia, ktorá sa zohľadní pri vykonávaní programovania finančnej spolupráce EÚ, jednotného rámca podpory EÚ Tunisku, ktorý Komisia prijala 18. augusta 2017 (dokument C.2017 – 5637 – 1).
            
            
               „Strategické priority“ sú konkrétnym vyjadrením privilegovaného partnerstva v období 2018 – 2020 a predstavujú míľniky rozvoja ambiciózneho modelu budúcich vzťahov EÚ a Tuniska po roku 2020. V centre záujmu týchto priorít je vytvoriť životné šance do budúcna pre mladých ľudí. Uvedený dokument kladie dôraz na urýchlenie socioekonomických reforiem, a to aj prostredníctvom zlepšenia podnikateľského prostredia a uzavretia prehĺbenej a komplexnej dohody o voľnom obchode (DCFTA). Prechod k demokracii a dobrá správa vecí verejných naďalej tvoria ďalší základný pilier vykonávania pridruženia EÚ – Tunisko. Obe strany sú v nasledujúcich rokoch odhodlané prehĺbiť spoluprácu v oblasti bezpečnosti a boja proti terorizmu, ako aj v otázkach migrácie a mobility. Pre Tunisko je pevný vzťah s EÚ strategickou voľbou a rozvoj prosperujúcej a stabilnej tuniskej demokracie má pre oboch partnerov spoločný strategickým význam.
            
            
               Partnerstvo EÚ – Tunisko je základom vzťahu týchto dvoch krajín, pričom mládež je prierezovou otázkou.
            
            
               Strategické priority, ktoré boli v rámci vzťahov EÚ a Tuniska stanovené na obdobie 2018 až 2020 sú nasledovné:
            
            
               1.inkluzívny a udržateľný sociálno-ekonomický rozvoj;
            
            
               2.demokracia, dobrá správa vecí verejných a ľudské práva;
            
            
               3.zbližovanie národov, mobilita a migrácia;
            
            
               4.bezpečnosť a boj proti terorizmu.
            
            
            
               •Súlad s existujúcimi ustanoveniami v tejto oblasti politiky
            
            
               
                  Strategické priority EÚ a Tuniska sú prvým dvojstranným rámcom schváleným na základe novej európskej susedskej politiky a sú v súlade s prioritami a postupmi stanovenými v jej rámci, t. j. úsilím o stabilizáciu susedstva v politickej, hospodárskej a bezpečnostnej oblasti. Sú zároveň v súlade s dohodou o pridružení medzi EÚ a Tuniskom, ktorá nadobudla platnosť 1. marca 1998.
               
            
            
               •Súlad s ostatnými politikami Únie
            
            
               
                  Priority partnerstva EÚ a Tuniska odrážajú dlhodobú angažovanosť EÚ pri podpore svojich stredozemských partnerov. Sú v súlade s výzvou globálnej stratégie EÚ na integrovaný prístup k riešeniu kríz, ktorý zoskupuje politiky EÚ v oblasti humanitárnej pomoci, riadenia rizika katastrof, rozvoja, migrácie, obchodu, investícií, infraštruktúry, vzdelávania, zdravia a výskumu. V dokumente sa zohľadňuje najmä podpora ľudských práv a dobrej správy vecí verejných, trvalo udržateľné riadenie prírodných zdrojov, vonkajší rozmer migračných politík EÚ, intenzívnejšie zameranie sa na medzinárodnú spoluprácu v boji proti terorizmu a násilnému extrémizmu, ako aj potenciál obchodu prispievať k spravodlivému rastu a vytváraniu dôstojných pracovných miest.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
         
         
            
               •Právny základ
            
            
               
                  Tento návrh sa zakladá na článku 218 ods. 9 Zmluvy o fungovaní Európskej únie (ZFEÚ). Ide o spoločný návrh rozhodnutia Rady Európskej únie o pozícii, ktorú má Únia prijať v Asociačnej rade zriadenej Euro-stredomorskou dohodou o pridružení medzi Európskym spoločenstvom a jeho členskými štátmi na jednej strane a Tuniskou republikou na strane druhej, pokiaľ ide o prijatie odporúčania o strategických prioritách privilegovaného partnerstva EÚ – Tunisko.
               
               
                  Priority partnerstva by sa mali prijať na zasadnutí Asociačnej rady EÚ – Tunisko 15. mája 2018 po tom, ako Rada EÚ na základe článku 218 ods. 9 ZFEÚ schváli pozíciu, ktorá sa má zaujať v rámci Asociačnej rady. Prijaté strategické priority budú slúžiť ako základ pre programovanie finančnej spolupráce poskytovanej Úniou v rámci nástroja európskeho susedstva.
               
            
            
               •Subsidiarita (v prípade inej ako výlučnej právomoci)
            
            
               
                  Keďže sa strategické priority týkajú vzťahov medzi EÚ a Tuniskom, nemôžu ich prijať členské štáty na vnútroštátnej úrovni.
               
            
            
               •Proporcionalita
            
            
               
                  Na to, aby Asociačná rada mohla prijať strategické priority, je potrebné, aby Rada prijala pozíciu v súlade s článkom 218 ods. 9 ZFEÚ.
               
            
            
               •Výber nástroja
            
            
               
                  V záveroch Rady zo 14. decembra 2015 o preskúmaní európskej susedskej politiky
                     3
                   sa potvrdil úmysel Rady „začať v roku 2016 novú etapu angažovanosti s partnermi, čo by mohlo viesť v prípade potreby k stanoveniu nových priorít partnerstva zameraných na dohodnuté priority a záujmy“.
               
               
                  Na realizáciu takejto zaangažovanosti sú najvhodnejším nástrojom politické záväzky; nová medzinárodná dohoda s Tuniskom by znamenala neprimerané procedurálne zaťaženie v porovnaní s časovým obdobím, na ktoré sa majú strategické priority vzťahovať. Na druhej strane jednoduché memorandum o porozumení by neposkytovalo dostatočný základ pre viacročné programovanie podpory stanovenej v „akčných plánoch alebo iných rovnocenných spoločných dohodnutých dokumentoch“, ktoré sú uvedené v článku 3 ods. 2 nariadenia, ktorým sa ustanovuje nástroj európskeho susedstva
                     4
                  .
               
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Nevzťahuje sa na tento návrh.
               
            
            
               •Konzultácie so zainteresovanými stranami
            
            
               
                  Tento text bol vypracovaný po dôkladnej porade s príslušnými útvarmi Komisie a so zástupcami členských štátov v pracovnej skupine Rady pre Mašrek/Maghreb, ako aj po rokovaniach s tuniskými partnermi.
               
               
                  Okrem pravidelných konzultácií o tematických prioritách v Tunisku sa v marci začali konzultácie s občianskou spoločnosťou, a to v Bruseli a v Tunisku. Zo získaných informácií vyplýva najmä potreba zaistiť pokračujúcu podporu EÚ pri prebiehajúcom procese prechodu k demokracii v Tunisku, presadzovaní dobrej správy vecí verejných a právneho štátu, dodržiavaní ľudských práv, ako aj posilnení úlohy a účasti organizovanej občianskej spoločnosti v procese politického, hospodárskeho a sociálneho rozvoja prostredníctvom účinného vykonávania tuniskej ústavy a medzinárodných záväzkov prijatých Tuniskom. Občianska spoločnosť zároveň potvrdila význam práce s mladými Tunisanmi a v ich prospech na účely podpory prístupu k zamestnaniu. Všetky tieto body sa zohľadnili v pripojených textoch.
               
               
                  Uvedené konzultácie sa uskutočnili na základe usmernení vypracovaných v rámci novej európskej susedskej politiky.
               
            
            
               •Získavanie a využívanie expertízy
            
            
               
                  Relevantné tematické odborné vedomosti boli všetky interne k dispozícii buď v Bruseli, v ústredí európskych inštitúcií, alebo v Tunise, na delegácii EÚ v Tunisku.
               
            
            
               •Posúdenie vplyvu
            
         
         
            
               
                  Nevzťahuje sa na tento návrh.
               
            
            
               •Regulačná vhodnosť a zjednodušenie
            
            
               
                  Nevzťahuje sa na tento návrh.
               
            
            
               •Základné práva
            
            
               
                  Žiadne dôsledky pre základné práva v členských štátoch Európskej únie.
               
               
                  Pokiaľ ide o základné práva v Tunisku, jedna zo strategických priorít sa týka upevňovania demokracie, dobrej správy vecí verejných a ľudských práv v tejto krajine. EÚ a Tunisko viedli úprimný a pravidelný dialóg a spolupracovali v oblasti základných práv. Obe strany budú v nasledujúcich rokoch pokračovať v upevňovaní ich vzájomnej spolupráce v uvedenej oblasti.
               
            
            
               4.VPLYV NA ROZPOČET
            
            
               
                  Žiadny dodatočný vplyv na rozpočet nad rámec toho, čo sa stanovuje v existujúcich medzinárodných záväzkoch EÚ. Vplyv na rozpočet je vymedzený v jednotnom rámci podpory nástroja európskeho susedstva na roky 2017 – 2020.
               
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               
                  Vykonávanie strategických priorít medzi EÚ a Tuniskom sa bude pravidelne monitorovať. Strany určia kontaktné miesta v rámci príslušných útvarov s cieľom zabezpečiť účinné a vzájomne prospešné vykonávanie priorít. Stretnutia v rámci dvojstrannej spolupráce medzi EÚ a Tuniskom na základe dohody o pridružení prispejú k monitorovaniu, a to najmä na úrovní odvetví.
               
            
            
               6.SÚVISIACE DOKUMENTY
            
            
               a)Spoločné oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Preskúmanie európskej susedskej politiky [JOIN(2015) 50 final, 18.11.2015], spoločný pozičný dokument arabských krajín ESP predložený na ministerskej konferencii v Bejrúte venovanej preskúmaniu európskej susedskej politiky, ktorá sa konala 24. júna 2015, závery Rady zo 14. decembra 2015 o preskúmaní európskej susedskej politiky.
            
            
               b)nariadenie Európskeho parlamentu a Rady (EÚ) č. 232/2014 z 11. marca 2014, ktorým sa ustanovuje nástroj európskeho susedstva (Ú. v. EÚ L 77, 15.3.2014);
            
            
               c)Euro-stredomorská dohoda o pridružení Európskych spoločenstiev a ich členských štátov na jednej strane a Tuniskou republikou na druhej strane (Ú. v. ES L 097, 30.3.1998);
            
            
               d)spoločné oznámenie Európskemu parlamentu a Rade „Posilnenie podpory EÚ pre Tunisko“, JOIN(2016) 47 final z 29. 9. 2016); závery Rady zo 17. októbra 2016 o Tunisku, referenčné číslo 13056/16.
            
            
               2018/0120 (NLE)
            
            
               Spoločný návrh
            
            
               ROZHODNUTIE RADY
            
            
               o pozícii, ktorú má Únia prijať v Asociačnej rade zriadenej Euro-stredomorskou dohodou o pridružení Európskych spoločenstiev a ich členských štátov na jednej strane a Tuniskou republikou na druhej strane, pokiaľ ide o schválenie dokumentu: „Posilnenie privilegovaného partnerstva EÚ – Tunisko: strategické priority v rokoch 2018 – 2020“.
            
         
         
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
            
            
               so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie,
            
            
               keďže:
            
            
               (1)Euro-stredomorská dohoda o pridružení Európskych spoločenstiev a ich členských štátov na jednej strane a Tuniskou republikou na druhej strane bola podpísaná 17. júla 1995 a nadobudla účinnosť 1. marca 1998
                  5
               .
            
            
               (2)Rada vo svojich záveroch zo 14. decembra 2015 privítala spoločné oznámenie vysokej predstaviteľky Únie pre zahraničné veci a bezpečnostnú politiku a Európskej komisie z 18. novembra 2015 o preskúmaní európskej susedskej politiky
                  6
               . Rada v nich najmä potvrdila úmysel začať v roku 2016 novú etapu angažovanosti s partnermi, čo by mohlo viesť v prípade potreby k stanoveniu nových priorít partnerstva zameraných na dohodnuté priority a záujmy.
            
            
               (3)Rada vo svojich záveroch zo 17. októbra 2016 privítala spoločné oznámenie vysokej predstaviteľky Únie pre zahraničné veci a bezpečnostnú politiku a Európskej komisie z 29. septembra 2016 o posilnení podpory EÚ pre Tunisko
                  7
               . Rada v tejto oblasti opätovne potvrdzuje svoj záväzok podporovať proces prechodu v Tunisku, zdôrazňuje výnimočný charakter tuniskej situácie a strategický záujem EÚ podporovať vo svojom susedstve vznik demokratického, silného a stabilného Tuniska, ako aj nevyhnutnosť podporiť politický pokrok hospodárskym rozvojom rovnakého rozsahu a na tieto účely nabáda k mobilizácií všetkých dostupných nástrojov EÚ a posilnenému zapojeniu sa EÚ a členských štátov do úzkej spolupráce s tuniskými orgánmi.
            
            
               (4)Predpokladom dosiahnutia spoločného cieľa, ktorý je definovaný v rámci strategických priorít, je spolupráca EÚ a Tuniska. Rozvoj prosperujúcej a stabilnej tuniskej demokracie je spoločným strategickým záujmom.
            
            
               (5)Popri riešení najnaliehavejších problémov sa EÚ a Tunisko naďalej usilujú o dosiahnutie hlavných cieľov svojho dlhodobého partnerstva, a najmä o vytvorenie perspektívnej budúcnosti pre mladých ľudí, urýchlenie sociálno-ekonomických reforiem, ako aj o pokračovanie a posilnenie procesu prechodu k demokracii.
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorú má Únia prijať v Asociačnej rade zriadenej Euro-stredomorskou dohodou o pridružení Európskych spoločenstiev a ich členských štátov na jednej strane a Tuniskou republikou na druhej strane, pokiaľ ide o schválenie dokumentu: „Posilnenie privilegovaného partnerstva EÚ – Tunisko: strategické priority na obdobie 2018 – 2020“ vychádza z textu, ktorý je pripojený k tomuto rozhodnutiu.
            
            
               Článok 2
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Závery Rady zo 14. decembra 2015 o preskúmaní európskej susedskej politiky. tlačová správa Rady č. 926/15. 
               
               
                  
                     (2)
                  
                        „Spoločná vízia, spoločný postup: silnejšia Európa. Globálna stratégia pre zahraničnú a bezpečnostnú politiku Európskej únie“.
               
               
                  
                     (3)
                  
                        Závery Rady zo 14. decembra 2015 o preskúmaní európskej susedskej politiky. tlačová správa Rady č. 926/15. 
               
               
                  
                     (4)
                  
                        Nariadenie Európskeho parlamentu a Rady (EÚ) č. 232/2014 z 11. marca 2014, ktorým sa ustanovuje nástroj európskeho susedstva (Ú. v. EÚ L 77, 15.3.2014, s. 27).
               
               
                  
                     (5)
                  
                        Euro-stredomorská dohoda o pridružení Európskych spoločenstiev a ich členských štátov na jednej strane a Tuniskou republikou na druhej strane (Ú. v. EÚ L....). 
               
               
                  
                     (6)
                  
                        Spoločné oznámenie Európskemu parlamentu, Rade, Európskemu hospodárskemu a sociálnemu výboru a Výboru regiónov – Preskúmanie európskej susedskej politiky, [JOIN(2015) 50 final].
               
               
                  
                     (7)
                  
                        Spoločné oznámenie Európskemu parlamentu, Rade, Európskemu hospodárskemu a sociálnemu výboru a Výboru regiónov – Preskúmanie európskej susedskej politiky, [JOIN(2015) 50 final].
               
            
      
    ---documentbreak--- 
      
         
               EURÓPSKA KOMISIA
            V Bruseli2. 5. 2018
            JOIN(2018) 9 final
            Spoločný návrh
            PRÍLOHA
            k
            ROZHODNUTIE RADY
            o pozícii, ktorú má Únia prijať v Asociačnej rade zriadenej Euro-stredomorskou dohodou o pridružení Európskych spoločenstiev a ich členských štátov na jednej strane a Tuniskou republikou na druhej strane, pokiaľ ide o schválenie dokumentu: „Posilnenie privilegovaného partnerstva EÚ – Tunisko: strategické priority v rokoch 2018 – 2020“.
            
               
         
         
            
               PRÍLOHA
            
            
            
               Posilnenie privilegovaného partnerstva EÚ – Tunisko:
            
            
               prvky strategických priorít na obdobie 2018 – 2020
            
            
            
               1.Úvod
            
            
               Pre Tunisko je pevný vzťah s európskym priestorom strategickou voľbou a rozvoj prosperujúcej a stabilnej demokracie v susedstve Európskej únie má spoločný strategický význam.
            
            
               „Privilegované partnerstvo“ EÚ a Tuniska je dôkazom jedinečnosti a dynamickosti dvojstranných vzťahov, takisto ako spoločná ambícia, aby v týchto vzťahoch došlo k pokroku v budovaní čoraz užšieho vzťahu medzi Tuniskom a európskym priestorom. Dlhodobým cieľom je rozvoj ambiciózneho modelu budúcich vzťahov EÚ a Tuniska po roku 2020, ktorého míľnikmi sú dosiahnuté výsledky a ktorý naplno využíva príležitosti zbližovania, ktoré sa ponúkajú prostredníctvom európskej politiky susedstva počas obdobia 2018 – 2020.
            
            
               V rámci privilegovaného partnerstva sa Tunisko plne zaviazalo k vykonávaniu reforiem potrebných na udržateľný sociálno-ekonomický rozvoj krajiny a trvalé upevnenie výsledkov prechodu k demokracii. Európska únia si plne uvedomuje vážne výzvy a ťažkosti, ktoré Tunisko podstupuje, a obnovuje svoj záväzok spočívajúci v podpore čo najrýchlejšieho vykonávania týchto reforiem.
            
            
               Strategické priority vypracované v tomto dokumente sú konkrétnym vyjadrením privilegovaného partnerstva na obdobie 2018 – 2020. Vytvorenie perspektívy do budúcnosti pre mládež bude ústrednou činnosťou oboch zmluvných strán. Dôraz sa bude klásť na urýchlenie socioekonomických reforiem vrátane zlepšenia podnikateľského prostredia a na uzavretie prehĺbenej a komplexnej dohody o voľnom obchode (DCFTA). Konsolidácia demokracie, najmä účinné vykonávanie ústavy z roku 2014 a dobrá správa vecí verejných budú taktiež naďalej zohrávať zásadnú úlohu. Obe zmluvné strany posilnia spoluprácu v oblasti bezpečnosti a boja proti terorizmu, ako aj v otázke migrácie a mobility ukončením rokovaní o zjednodušení vízového režimu a readmisii a stále aktívnejšou účasťou Tuniska na európskych programoch. Tieto snahy budú sprevádzané posilnením politického dialógu na vysokej úrovni a dialógu s občianskou spoločnosťou, ako aj zviditeľnením partnerstva.
            
            
               Tieto priority sa zakladajú na tuniskom päťročnom pláne rozvoja 2016 – 2020
                  1
                a na spoločnom oznámení „Posilnenie podpory EÚ pre Tunisko“
                  2
               .
            
            
               2.Strategické priority privilegovaného partnerstva EÚ – Tunisko v rokoch 2018 – 2020
            
            
               Partnerstvá pre mládež
            
            
               EÚ a Tunisko považujú perspektívy do budúcnosti pre mládež za jeden z hlavných cieľov, dôkazom čoho je partnerstvo „EÚ – Tunisko pre mládež“, ktoré 1. decembra 2016 uzavreli tuniský prezident a vysoká predstaviteľka/podpredsedníčka Komisie. S cieľom lepšie reagovať na potreby mladých Tunisanov, je nutné zabezpečiť väčšiu konzistentnosť rôznych terajších aj budúcich opatrení. Na základe otvorenia dialógu na účely vykonávania uvedeného partnerstva sa EÚ a Tunisko zaviazali posilniť opatrenia na podporu zamestnanosti a zamestnateľnosti mladých ľudí, mobility a väčšej účasti mládeže na verejnom a politickom živote, najmä na miestnych iniciatívach. Zamestnateľnosť si bude vyžadovať reformu vzdelávania a odbornej prípravy a vytvorenie užšieho spojenia medzi súkromným sektorom a systémami vzdelávania a odbornej prípravy, ako aj podporu a sprevádzaním inovatívnych iniciatív predložených mladými ľuďmi, a to najmä v oblasti nových technológií a kultúry. Podpora rozvoja tuniskej vnútroštátnej stratégie pre mládež bude predstavovať kľúčový prvok partnerstva, takisto ako posilnenie inštitúcií a organizácií pre mládež.
            
            
               Obe zmluvné strany budú okrem tohto záväzku pre mládež pracovať na nasledujúcich strategických prioritách:
            
            
               2.1.Inkluzívny a udržateľný sociálno-ekonomický rozvoj
            
            
               Politické výdobytky nemajú dlhú životnosť, pokiaľ ich nesprevádzajú ekonomické výdobytky rovnakého rozsahu. Vzhľadom na krehkosť socio-ekonomickej situácie Tuniska, vysokú nezamestnanosť mladých ľudí (najmä mladých absolventov) a veľké regionálne a sociálne rozdiely, jedným z kľúčových cieľov bude prispieť k udržateľnosti tuniského hospodárstva, zvýšiť jeho konkurencieschopnosť a diverzifikáciu a zmeniť ho inkluzívnym a udržateľným spôsobom v súlade s medzinárodnými záväzkami v oblasti životného prostredia a zmeny klímy. EÚ bude pokračovať v podpore a v povzbudzovaní štrukturálnych reforiem.
            
            
               Akcie v oblasti socio-ekonomického rozvoja sa budú konkrétnejšie týkať týchto záväzkov:
            
            
               –zlepšenie podnikateľského prostredia a podpora súkromného sektora a súkromných investícií, najmä prostredníctvom: i) zjednodušenia a urýchlenia administratívnych postupov, ktoré sa vzťahujú na podniky, ii) zlepšenia prístupu k financovaniu a iii) podpory verejných a súkromných investícii – najmä pokiaľ ide o účinné uplatňovanie zákona o investíciách z roku 2016 a zákona o prepracovaní mechanizmu daňových výhod z roku 2017 s prihliadnutím na škodlivé postupy v oblasti daňových výhod, ktoré je nutné odstrániť;
            
         
         
            
               –dôraz sa bude takisto klásť na aktívnu podporu podnikania a rozvoja MSP/VMP,
            
            
               –stanovenie a implementácia chýbajúcich odvetvových stratégií, napr. v oblasti cestovného ruchu,
            
            
               –zlepšenie ochrany životného prostredia a riadenia prírodných zdrojov (vrátane vody), najmä prostredníctvom vykonávania vnútroštátnej stratégie v oblasti ekologického hospodárstva a vykonávania medzinárodných záväzkov Tuniska v oblasti zmeny klímy (vnútroštátne stanovený príspevok), modrej ekonomiky a rybolovných zdrojov;
            
            
               –zvýšenie konkurencieschopnosti tradičných sektorov a sektorov, ktoré majú potenciál v priemyselnej a poľnohospodárskej oblasti – najmä vďaka zvýšenému používaniu informačných a komunikačných technológií a zabezpečeniu udržateľného hospodárenia so zdrojmi – , ako aj diverzifikácia exportných trhov;
            
            
               –rozvoj sektora energetiky, a to prostredníctvom prepojení elektrických sietí medzi EÚ a Tuniskom, podpory obnoviteľných zdrojov energie a energetickej efektívnosti;
            
            
               –rozvoj chráneného, bezpečného, udržateľného a efektívneho dopravného systému prostredníctvom harmonizovaných dopravných noriem a integrovanej multimodálnej siete na účely zlepšenia konektivity medzi juhom a juhom a severom a juhom;
            
            
               –konsolidácia systému riadenia verejných financií prostredníctvom prijatia a vykonávania nového zákona o rozpočte, reformy systému auditu verejných financií a lepšieho riadenia verejných podnikov. Zavedenie fiškálnej reformy (zjednodušenie fiškálneho systému, fiškálna rovnosť, decentralizácia, modernizácia verejnej správy, boj proti daňovým únikom a vykonávanie medzinárodných záväzkov) predstavuje kľúčový krok k inkluzívnejšiemu rozvoju krajiny. Dôležitá je aj podpora prebiehajúcich bankových reforiem a vnútroštátna stratégia finančnej inklúzie 2017 – 21 týkajúca sa prístupu, používania a kvality služieb;
            
            
               –vykonávanie procesu decentralizácie s cieľom rozvíjať verejné služby a sociálnu infraštruktúru (najmä v oblasti vzdelávania, kultúry, zdravia, hospodárenia s vodou a sanitácie) pre potreby miestnych komunít; a urýchlenie procesu rozvoja regiónov vo vnútrozemí – spoločný záväzok oboch strán na účely progresívneho zníženia sociálno–ekonomických rozdielov.
            
            
               Na účely podpory pokroku v soiálnej oblasti sa obe zmluvné strany zaväzujú, že budú pokračovať v podporovaní:
            
            
               –zamestnanosti, najmä realizovaním ďalších reforiem v oblasti spravodlivého prístupu ku kvalitnému vzdelávaniu a odbornej príprave v súvislosti s potrebami trhu práce v rámci aktívnej politiky integrácie na trhu práce;
            
            
               –integrovanej a dobre fungujúcej tuniskej politiky v oblasti sociálnej inklúzie a účinnej sociálnej ochrany, a to najmä prostredníctvom posilnenia kapacít príslušných verejných orgánov na podporu reforiem vykonaných Tuniskom v oblasti sociálnej súdržnosti, ako aj vykonávaním článku 67 Dohody o pridružení medzi EÚ a Tuniskom, ktorá sa týka koordinácie systémov sociálneho zabezpečenia a dodržiavania uplatňovania zásady rovnakého zaobchádzania v oblasti sociálnych právnych predpisov; a
            
            
               –inkluzívneho sociálneho dialógu na účely budovania kapacít, ktoré zmiernenia sociálno – ekonomické nerovnováhy, sociálne napätia a podporia skutočný spoločenský mier – čo takisto prispeje k zatraktívneniu krajiny pre zahraničných investorov.
            
            
               Obe zmluvné strany sú naďalej plne odhodlané pokračovať v procese rokovaní o prehĺbenej a komplexnej dohode o voľnom obchode (DCFTA) a dohodli sa na konkrétnom akčnom pláne na rok 2018, ktorý umožňuje dosiahnutie pokroku, s cieľom uzavrieť kolá rokovaní v roku 2019. EÚ a Tunisko budú naďalej podporovať modernizáciu tuniského hospodárstva pre dobro všetkých, a to vrátane podpory najviac znevýhodnených regiónov a spoločenstiev a podpory tvorby pracovných miest, a to najmä pre mladých ľudí. Obe zmluvné strany sa zaväzujú, že budú prehlbovať hospodársku integráciu Tuniska na európskom trhu, ako aj v regióne Magrebu.
            
            
               Na účely posilnenia postavenia výskumu a inovácií zameraných na hospodársky, sociálny a regionálny rozvoj, EÚ a Tunisko začnú proces integrácie Tuniska do Európskeho výskumného priestoru, a to najmä prostredníctvom podpory vysokoškolského vzdelávania, posilnenia správy vecí verejných, postupov podpory verejného výskumu a presunom technológií medzi akademickým svetom a priemyselnou základňou.
            
            
            
               2.2.Demokracia, dobrá správa vecí verejných a ľudské práva
            
            
               EÚ a Tunisko budú naďalej klásť dôraz najmä na proces demokratickej reformy a na podporu dobrej správy vecí verejných a právneho štátu, nedodržiavanie ľudských práv a základných slobôd, ako aj na posilnenie úlohy a účasti občianskej spoločnosti. Obe zmluvné strany budú pokračovať v podpore procesu politických reforiem prostredníctvom účinného vykonávania ústavy a medzinárodných záväzkov prijatých Tuniskom.
            
            
               Prioritné oblasti týkajúce sa dobrej správy vecí verejných a dodržiavania zásad právneho štátu budú zahŕňať najmä:
            
            
               –posilnenie parlamentnej inštitúcie a vytvorenie a účinné zriadenie nezávislých orgánov,
            
            
               –zriadenie ústavného súdu,
            
         
         
            
               –konsolidácia demokratického, transparentného a nezávislého volebného procesu,
            
            
               –boj proti korupcii a podvodom, a to aj prostredníctvom podpory vnútroštátneho orgánu boja proti korupcii,
            
            
               –reformu súdnictva a jeho priblíženie medzinárodným normám, vrátane noriem Rady Európy,
            
            
               –vykonávanie stratégie reformy a modernizácie verejnej správy, ktorá zahŕňa zlepšenie poskytovania služieb na centrálnej aj miestnej úrovni, zavedenie spôsobu prijímania rozhodnutí založenom na dôkazoch, zjednodušenie administratívnych postupov a rozvoj elektronickej verejnej správy;
            
            
               –podporu procesu decentralizácie, ktorá zahŕňa posilnenie kapacít a rozpočtov miestnych samospráv, najmä v kontexte komunálnych volieb v máji 2018; a posilnenie organizácií občianskej spoločnosti, ich úlohy a ich prispievaní k rozhodovaciemu procesu, ako aj posilnenie občianskej účasti, najmä účasti mládeže, na politickom živote a v rozhodovacom procese.
            
            
               Prioritné záväzky v oblasti dodržiavania a presadzovania ľudských práv budú zahŕňať:
            
            
               –dokončenie procesu harmonizácie právnych predpisov v súlade s ústavou a medzinárodnými normami, spolupráca Tuniska na mnohostranných fórach a vykonávanie záväzkov prijatých v rámci všeobecného pravidelného preskúmania;
            
            
               –podporu úsilia v boji proti všetkým formám diskriminácie a mučenia (vykonávanie záväzkov prijatých v rámci Výboru proti mučeniu) a v ochrane a podpore práv menšín, žien, detí a migrantov,
            
            
               –podporu priekopníckej činnosti Tuniska v boji proti násiliu páchanému na ženách, pri zabezpečovaní úplnej rovnosti medzi mužmi a ženami a presadzovanie úlohy žien vo všetkých oblastiach, a to najmä v hospodárskych a politických sférach,
            
            
               –ochranu slobody prejavu, ako aj slobody združovania,
            
            
               –právo na ochranu osobných údajov a
            
            
               –dodržiavanie ľudských práv v oblasti bezpečnosti.
            
            
            
               2.3.Zbližovanie národov, mobilita a migrácia
            
            
               Zbližovanie medzi tuniskými a európskymi spoločnosťami prostredníctvom posilnenia výmen medzi národmi, spoločnosťami a kultúrami predstavuje kľúčový pilier privilegovaného partnerstva. Tento rozmer mobility je mimoriadne dôležitý pri vykonávaní Partnerstva pre mládež. Účinné uplatňovanie pridruženia Tuniska k programu Horizont 2020 a jeho účasť na programoch Kreatívna Európa a Erasmus+ budú základnými piliermi týchto snáh.
            
            
               Koordinované riadenie migrácie je politickou prioritou tak pre Tunisko, ako aj pre EÚ. Obe zmluvné strany sa zaväzujú k zintenzívneniu dialógu a spolupráce, a to najmä vykonávaním partnerstva v oblasti mobility, posilnením boja proti základným príčinám neregulárnej migrácie, ako aj pripravenosti Európy podporiť zavedenia tuniského azylového systému. Táto spolupráca, ktorá bude odrážať aj regionálny rozmer týchto výziev, bude zahŕňať:
            
            
               –vykonávanie tuniskej vnútroštátnej stratégie v oblasti migrácie; zahŕňa aj azyl a medzinárodnú ochranu, vrátane vykonávania vhodného právneho rámca,
            
            
               –uzavretie rokovaní o dohodách o readmisii a zjednodušení vízového režimu,
            
            
               –dobrú správu v oblasti legálnej migrácie prostredníctvom lepšej koordinácie s členskými štátmi EÚ v súlade s ich právomocami, vrátane zavádzania pilotných schém mobility a lepšej integrácie migrantov v hosťujúcich krajinách,
            
            
               –podporu mobilizácie Tunisanov v zahraničí na účely investovania do inovatívnych odvetví v Tunisku,
            
         
         
            
               –podporu prevencie neregulárnej migrácie, najmä prostredníctvom lepšieho zohľadnenia migračných otázok v stratégiách rozvoja, toto sa zabezpečuje takisto posilneným riadením hraníc a prostredníctvom kampaní zameraných na riziká neregulárnej migrácie,
            
            
               –podporu činností zameraných na predchádzanie a boj proti prevádzačstvu a obchodovaniu s ľuďmi vrátane vyšetrovania a stíhania zločineckých sietí a
            
            
               –upevnenie spolupráce v oblasti návratu a readmisie; aj prostredníctvom podpory udržateľného opätovného začlenenia tuniských občanov po návrate.
            
            
            
               2.4.Bezpečnosť a boj proti terorizmu
            
            
               EÚ a Tunisko čelia spoločným bezpečnostným výzvam, ktoré si vyžadujú zosúladený postup oboch strán, ktoré musia postupovať v súlade so spoločnými hodnotami demokracie a rešpektovania ľudských práv.
            
            
               Tunisko má v úmysle vykonať svoju globálnu a viacsektorovú stratégiu boja proti terorizmu a násilnému extrémizmu. Prioritné oblasti spolupráce zahŕňajú:
            
            
               –vykonávanievnútroštátnej stratégie boja proti terorizmu, a to najmä prostredníctvom posilnenia a modernizácie právneho rámca a bezpečnostných a súdnych orgánov v súlade s demokratickými hodnotami zakotvenými v ústave,
            
            
               –urýchlenie realizácie programu na podporu reformy a modernizácie bezpečnostného sektora vrátane zodpovednosti bezpečnostných síl a prehĺbenia tejto spolupráce v nadväznosti na dosiahnutý pokrok,
            
            
               –boj proti praniu špinavých peňazí a financovaniu organizovanej trestnej činnosti a terorizmu vrátane účinného vykonávania akčného plánu dohodnutého s Finančnou akčnou skupinou,
            
            
               –rozvoj komplexnej politiky na účely predchádzania radikalizácii,
            
            
               –problematiku zahraničných bojovníkov,
            
            
               –rozvoj politiky poskytovania pomoci obetiam terorizmu a ich ochrany,
            
            
               –boj proti organizovanej trestnej činnosti, najmä proti obchodovaniu so strelnými zbraňami a drogami,
            
            
               –podporu vykonávania národnej stratégie bezpečnosti hraníc,
            
            
               –posilnenie spolupráce s príslušnými agentúrami Európskej únie a
            
            
               –spoluprácu pri riadení rizika katastrof a pri predchádzaní týmto rizikám.
            
            
               Európska únia bude naďalej pokračovať v plnom zapájaní sa do skupiny G7+6, ktorá zabezpečuje koordináciu medzi hlavnými partnermi Tuniska.
            
            
               Rozvíjať sa môžu aj ďalšie oblasti partnerstva týkajúce sa bezpečnosti/obrany.
            
            
         
         
            
               3.Ďalší postup pri posilnení privilegovaného partnerstva EÚ–Tunisko
            
            
               Prioritný význam pripisovaný vzťahom medzi EÚ a Tuniskom sa bude naďalej prejavovať v intenzite politických kontaktov a pravidelných návštev, ktoré sú súčasťou širšieho politického dialógu zameraného na rôzne témy spoločného záujmu vrátane regionálnych a medzinárodných otázok. Mal by byť posilnený regionálny rozmer týchto diskusií. Obe zmluvné strany v tejto súvislosti zdôrazňujú význam ich spolupráce v rámci Únie pre Stredozemie. Okrem existujúcich dialógov, budú obe zmluvné strany otvorené usporiadaniu stretnutí medzi EÚ a Tuniskom na vysokej úrovni a účasti tuniských ministrov na niektorých tematických diskusiách Rady Európskej únie. Obe zmluvné strany podporujú parlamentnú spoluprácu medzi Európskym parlamentom a Zhromaždením zástupcov ľudu.
            
            
               Orgánydohody o pridružení (Asociačná rada, Asociačný výbor a technické podvýbory) ostanú privilegovanými fórami pre riadenie účinného vykonávania partnerstva. EÚ a Tunisko sa zaväzujú posilniť efektívnosť a pridanú hodnotu ich prác a ich zoskupenie do hlavných tematických priorít v súlade so strategickými prioritami.
            
            
               Tunisko s cieľom konkretizovať vyššie vymenované priority navrhlo plán, ktorý EÚ schválila. Tento verejný dokument obsahuje najnaliehavejšie opatrenia (legislatívne, strategické a operačné) potrebné na sociálno-ekonomické oživenie krajiny. Tento plán je flexibilným a operačným mechanizmom, ktorý sa monitoruje každého polroka.
            
            
               EÚ sa v rámci spoločného oznámenia zaviazala výrazne posilniť finančnú pomoc Tunisku, a to prostredníctvom nástroja susedstva. EÚ a Tunisko sú otvorené maximálnemu využívaniu existujúcich finančných príležitostí, vrátane nových nástrojov, ako je napríklad vonkajší investičný plán EÚ, s prihliadaním na doplnkovosť a pákové efekty medzi subvenciami z EÚ a pôžičkami od finančných inštitúcií. Obe zmluvné strany sa zaväzujú k posilneniu synergie medzi politickými a odvetvovými dialógmi a k realizácií finančnej spolupráce. Začnú zároveň proces posilnenia koordinačných procesov a dialógu s finančnými partnermi a medzinárodnými veriteľmi pod vedením tuniskej strany, ako aj stanovenia priorít a ich vykonávania.
            
            
               Obe zmluvné strany sa nakoniec zaväzujú zviditeľniť strategické vzťahy medzi EÚ a Tuniskom a zároveň zdôrazniť pozitíva ich spolupráce pred občanmi na oboch stranách Stredozemného mora.
            
            
            
               -----------
            
            
         
         
            
                  
                     (1)
                  
                        Tento plán presadzuje nový model rozvoja pre podporu udržateľného a inkluzívneho rastu a jeho základ tvorí päť priorít: i) dobrá správa vecí verejných, reforma verejnej správy a boj proti korupcii, ii) prechod z nízkonákladového hospodárstva na centrum hospodárskej aktivity, iii) ľudský rozvoj a sociálne začlenenie, iv) realizácia regionálnych ambícií a v) ekologické hospodárstvo, pilier udržateľného rozvoja.
               
               
                  
                     (2)
                  
                        Toto oznámenie vysokej predstaviteľky Európskej únie pre zahraničné veci a bezpečnostnú politiku a Európskej komisie Európskemu parlamentu a Rade [ JOIN (2016)47 final z 29. septembra 2016] sa zameriava na päť oblastí: i) podporovanie dobrej správy vecí verejných a reformy verejnej správy; ii) posilnenie úlohy občianskej spoločnosti; iii) investovanie do budúcnosti: vytváranie pracovných miest a podpora udržateľného hospodárskeho rozvoja; iv) odstraňovanie rozdielov v spoločnosti; v) podpora pri zdolávaní bezpečnostných výziev; vi) spoločné úsilie zamerané na lepšie riadenie migrácie a mobility.